ฟันคุดที่ยังไม่พ้นขึ้นมาจากเหงือกเวลาเอามือไปกดดู แล้วมีหนองออกมาจากร่องเหงือกของฟันอีกซี่ไม่เจ็บ มันเกิดจากอะไรคะ ต้องไปผ่าออกเลยไหม
สวัสดีค่ะ อาการมีหนองออกมาจากร่องเหงือก ตรงบริเวณใกล้กับฟันคุด อาจเกิดจาก1. การอักเสบของเหงือกที่ปกคลุมฟันคุด เพราะเศษอาหารมีโอกาสติดเข้าไปใต้เหงือกบริเวณฟันคุดได้ง่ายกว่าบริเวณที่ฟันปกติ อีกทั้งการทำความสะอาดมักทำได้ยาก เศษอาหารเหล่านี้ก็จะเป็นแหล่งเพาะเชื้อแบคทีเรีย ทำให้เกิดการอักเสบตามมา ซึ่งจะทำให้มีอาการปวดและบวม และอาจกลายเป็นฝีที่เหงือกตามมา2. ฟันซี่ที่อยู่ติดกับฟันคุดเกิดการผุ ทั้งนี้ ซอกระหว่างเหงือกที่คลุมฟันคุดกับฟันกรามซี่ที่อยู่ติดกันนั้น มักทำความสะอาดได้ยาก เศษอาหารที่ค้างอยู่ก็จะทำให้เกิดฟันผุได้ทั้ง 2 ซี่ ซึ่งหากฟันผุลุกลามลึกไปถึงชั้นโพรงประสาทฟันจะทำให้มีอาการปวดมากได้ และอาจทำให้เกิดเป็นฝีหนองที่ปลายรากฟันได้ทั้งนี้ อาจเกิดจากทั้ง 2 สาเหตุร่วมกันได้แนะนำควรไปพบทันตแพทย์ เพื่อทำการรักษาโดยเร็วค่ะ หากทิ้งไว้ อาจทำให้ต้องสูญเสียฟันซี่ข้างๆ ที่ไม่ใช่ฟันคุดไปด้วยค่ะ โดยในระยะแรก ทันตแพทย์จะทำการรักษาอาการเหงือกที่บวมอักเสบให้หายก่อน แล้วจึงตามด้วยการผ่าฟันคุดออกค่ะในเบื้องต้น ควรบ้วนปากด้วยน้ำเกลือบ่อยๆ ค่ะ (ใช้เกลือแกงผสมกับน้ำสะอาด) ส่วนฟันซี่อื่นๆ ก็ควรแปรงให้สะอาดทุกครั้งหลังทานอาหารทุกมื้อ ใช้ไหมขัดฟันอย่างน้อยวันละ 1 ครั้ง ไม่ควรทานขนมหวาน น้ำหวานเป็นประจำ ไม่อมลูกอม หรือเคี้ยวหมากฝรั่งที่มีน้ำตาล เป็นต้น